Sultan Haji Ahmad Shah Al-Musta’in Billah

Baginda merupakan paduka anakanda ketiga  dan paduka putera tunggal kepada KDYMM Sultan Abu Bakar Ri’ayatuddin Al-Mu’azzam Shah dengan KDYMM Tengku Ampuan Besar Raja Fatimah. Anakanda Baginda yang sulung adalah seorang puteri sementara anakanda ketiga seorang putera yang mangkat semasa kecil.

Baginda juga merupakan Yang di-Pertuan Agong yang ketujuh, memerintah Malaysia dari 26 April 1979 sehingga 25 April 1984.

Kehidupan awal كهيدوڤن اول 
Tengku Ahmad Shah telah diputerakan pada jam 12:00 tengah hari, 24 Oktober 1930 iaitu pada zaman pemerintahan paduka nenda baginda, Sultan Abdullah al-Mu’tassim Billah Shah, Sultan Pahang III, di Istana Mangga Tunggal di Pekan, Pahang. Baginda menerima pendidikan awal di Sekolah Melayu di Pekan dan kemudian di Kolej Melayu Kuala Kangsar. Baginda turut belajar asas agama di Kuliah Al-lughah Waddin Al-Sultan Abu Bakar, Padang Polo, Pekan. Walau bagaimanapun, pembelajaran baginda terganggu ekoran Perang Dunia II. Sultan Haji Ahmad Shah turut mempelajari bahasa Jepun ketika pendudukan tentera Jepun di Tanah Melayu.

Pada 1944, ketika berusia 14 tahun, Sultan Haji Ahmad Shah dilantik menjadi Tengku Mahkota Pahang. Apabila peperangan tamat, baginda meneruskan pembelajaran baginda di Sekolah Clifford Kuala Lipis dan tinggal bersama orang kebanyakan di asrama sekolah. Baginda kemudian melanjutkan pelajaran di Kolej Melayu.

Pada 1948, Sultan Haji Ahmad Shah meneruskan pelajaran dalam bidang Pentadbiran Awam di Worcester College, Oxford. Baginda turut masuk ke University College, Exeter, Devon bagi kursus Pentadbiran Tempatan. Ketika menduduki kursus tersebut, baginda menjalani latihan di Majlis Daerah Perbandaran di Sidmouth untuk tiga tahun.

Ketika berusia 35 tahun, Sultan Haji Ahmad Shah berkhidmat sebagai Ketua Pegawai Batalion Infantri Tentera Persekutuan yang berpengkalan di Kem Batu 5, Mentakab. Perkhidmatan baginda terhadap ketenteraan dan rakyat jelata membuatkan baginda dikagumi rakyat yang menyifatkan baginda putera rakyat yang amat prihatin.

Kegemaran كڬمارن 
Sultan Haji Ahmad Shah juga gemarkan aktiviti luar terutamanya sukan dan amat mahir dalam bidang tersebut. Baginda terkenal sebagai pemain polo yang hebat di dalam dan di luar negara.

Pada 1982, Sultan Haji Ahmad Shah telah dianugerahkan Anugerah Bola Sepak Olimpik Antarabangsa. Baginda satu-satunya orang Malaysia yang dianugerahkan anugerah berprestij itu. Sultan Haji Ahmad Shah dipilih sebagai Presiden Persatuan Bola Sepak Malaysia (FAM) pada tahun 1984. Sultan Haji Ahmad Shah juga menggemari polo, hoki, badminton dan golf. Sultan Haji Ahmad Shah turut menyertai Sukan Olimpik di Los Angeles, Seoul, Barcelona dan Atlanta.

Pewaris takhta ڤواريث تخت 
Ketika pemerintahan paduka nenda baginda, Tengku Ahmad berada dalam tempat kedua dalam susur galur pewarisan takhta singgahsana kerajaan Pahang, di hadapan paduka ayahandannya. Apabila paduka nenda baginda mangkat pada tahun 1932 dan diganti oleh paduka ayahandanya, baginda berada tempat pertama dalam susur galur pewarisan takhta. Pada 1944, ketika berusia 14 tahun, Tengku Ahmad dilantik menjadi Tengku Mahkota Pahang. Pembelajaran baginda terganggu ekoran Perang Dunia Kedua, namun baginda mengambil kesempatan itu untuk turut mempelajari bahasa Jepun ketika pendudukan tentera Jepun di Tanah Melayu.

Pada tahun 1965, baginda diangkat menjadi pemangku raja apabila paduka ayahandanya berangkat ke luar negara selama dua bulan.

Pemerintahan ڤمرينتهن

Sultan Pahang سلطان ڤهڠ 
Sultan Ahmad Shah telah ditabalkan sebagai Sultan Pahang moden yang ke-5 pada 7 Mei 1974 berikutan kemangkatan ayahanda baginda DYMM Sultan Abu Bakar dan ditabalkan pada 8 Mei 1975.

Yang di-Pertuan Agong يڠ دڤرتوان اڬوڠ 
Sultan Ahmad Shah telah dilantik oleh Majlis Raja-Raja Melayu menjadi Yang di-Pertuan Agong Malaysia ketujuh menggantikan Sultan Yahya Petra Ibni Al-Marhum Sultan Ibrahim yang telah mangkat pada 25 April 1979.

Kehidupan peribadi كهيدوڤن ڤريبادي 
Sultan Haji Ahmad Shah mengahwini Tengku Hajah Afzan binti Tengku Panglima Perang Muhammad pada 22 April 1954. Pasangan diraja itu dikurniakan tujuh orang anak, dua orang putera dan lima orang puteri. Selepas kemangkatan Tengku Afzan pada 29 Jun 1988, Sultan Haji Ahmad Shah mengahwini Sultanah Hajah Kalsom pada 14 Mac 1991 dan dikurniakan seorang putera.

Sultan Haji Ahmad Shah telah dilantik menjadi Ketua Perlembagaan Universiti Islam Antarabangsa Malaysia yang pertama pada Februari 1983.

Kegeringan كڬريڠن 
Pada 11 Januari 2019, baginda yang kegeringan berat menuruni takhta bagi memberi laluan kepada anakanda baginda, Tengku Mahkota Pahang untuk dilantik sebagai Sultan Pahang yang ke-6. Baginda kemudian diberi gelaran Paduka Ayahanda.

Turun takhta تورون تخت 
Baginda menyerahkan takhta kepada paduka putera baginda, Tengku Abdullah, selepas memerintah negeri ini hampir 45 tahun bagi membenarkan paduka putera baginda layak menjadi Yang di-Pertuan Agong yang baharu berikutan Sultan Muhammad V turun takhta.

Kemangkatan كمڠكتن 
Pada 22 Mei 2019, Istana Pahang melaporkan Paduka Ayahanda telah kembali ke rahmatullah tepat jam 8:50 pagi di Institut Jantung Negara, Kuala Lumpur setelah gering sekian lama. Baginda dimakamkan bersebelahan pusara isteri Baginda, Tengku Ampuan Afzan di Makam Diraja Pahang, berdekatan dengan Masjid Abu Bakar di Pekan, Pahang.

Kerabat Sultan قرابة سلطان

Rujukan kehormat, gelaran, darjah kebesaran dan lambang رجوكن كحرمت، ڬلرن، درجه كبسرن دان لامبڠ

Rujukan kehormat dan gelaran
 24 Oktober 1930 – 23 Jun 1932: Yang Mulia Tengku Ahmad ibni Tengku Mahkota Abu Bakar
 23 Jun 1932 – 25 Mei 1944: Yang Amat Mulia Tengku Ahmad ibni Sultan Abu Bakar Ri’ayatuddin Al-Mu’azzam Shah
 25 Mei 1944 – 8 Mei 1974: Yang Teramat Mulia Tengku Mahkota Tengku Ahmad ibni Sultan Abu Bakar Ri’ayatuddin Al-Mu’azzam Shah
 8 Mei 1974 – 6 Mei 1975: Kebawah Duli Yang Maha Mulia Sultan Pahang Sultan Ahmad Shah Al-Musta’in Billah ibni Almarhum Sultan Abu Bakar Ri’ayatuddin Al-Mu’azzam Shah
 6 Mei 1975 – 26 April 1979: Duli Yang Maha Mulia Sultan Pahang Sultan Ahmad Shah Al-Musta’in Billah ibni Almarhum Sultan Abu Bakar Ri’ayatuddin Al-Mu’azzam Shah
26 April 1979 – 25 April 1984: Duli Yang Maha Mulia Seri Paduka Baginda Yang di-Pertuan Agong ke-7, Sultan Ahmad Shah Al-Musta’in Billah ibni Almarhum Sultan Abu Bakar Ri’ayatuddin Al-Mu’azzam Shah
25 April 1984 – 11 Januari 2019: Duli Yang Maha Mulia Sultan Pahang V Sultan Ahmad Shah Al-Musta’in Billah ibni Almarhum Sultan Abu Bakar Ri’ayatuddin Al-Mu’azzam Shah
11 Januari 2019 – 22 Mei 2019: Duli Yang Maha Mulia Paduka Ayahanda Sultan Ahmad Shah Al-Musta’in Billah ibni Almarhum Sultan Abu Bakar Ri’ayatuddin Al-Mu’azzam Shah
 Jawi:

Kurniaan Pahang كورنياءن ڤهڠ 
  : 
  Founding Grand Master and Member (DKP) of the Royal Family Order of Pahang (since 24 October 1977)
  Grand Master and Member 1st class (DK I) of the Family Order of the Crown of Indra of Pahang (since 1974)
  Founding Grand Master of the Grand Royal Order of Sultan Ahmad Shah of Pahang (SDSA, since 23 October 2010)
  Founding Grand Master and Grand Knight of the Order of Sultan Ahmad Shah of Pahang (SSAP, since 24 October 1977)
  Knight Companion (DIMP), Grand Knight (SIMP) and Grand Master of the Order of the Crown of Pahang (since 1974)
  Sultan Abu Bakar Silver Jubilee Medal (24 June 1957)

Kurniaan Malaysia كورنياءن مليسيا 
  :
  Recipient of Order of the Royal House of Malaysia (DKM)
  Recipient (DMN) and Grand Master (1979-1984) of the Order of the Crown of the Realm 
  Grand Master (1979-1984) of the Order of the Defender of the Realm
  Grand Master (1979-1984) of the Order of Loyalty to the Crown of Malaysia
  Grand Master (1979-1984) of the Order of Merit of Malaysia
  Grand Master (1979-1984) of the Order of the Royal Household of Malaysia
  : 
  First Class of the Royal Family Order of Johor (DK I)
  Knight Grand Commander of the Order of the Crown of Johor (SPMJ)
  Sultan Ismail Coronation Medal (10 February 1960)
  Sultan Ibrahim Coronation Medal (23 March 2015)
  : 
  Member of the Royal Family Order of Kedah (DK) 
  :
  Recipient of the Royal Family Order or Star of Yunus (DK)
  : 
  Member of the Royal Family Order of Negeri Sembilan (DKNS)
  : 
  Recipient of the Royal Family Order of Perak (DK, 6.5.1975) -- currently : 
  Grand Knight of the Order of Cura Si Manja Kini (the Perak Sword of State, SPCM, ) with title Dato' Seri—currently : 
  : 
  Recipient of the Perlis Family Order of the Gallant Prince Syed Putra Jamalullail (DK)
  : 
  First Class of the Royal Family Order of Selangor (DK I, 16.7.1987)
  : 
  Member first class of the Family Order of Terengganu (DK I)

Kurniaan Negara Luar كورنياءن نڬارا لوار 
  : Grand Cross of the Order of the Liberator General San Martín (26 September 2006)
  : 
  Penerima Darjah Kerabat Mahkota Brunei (DKMB)
  Darjah Kerabat Laila Utama Yang Amat Dihormati (DK)
  : Collar of the Order of Mubarak the Great
 
  Star of the Socialist Republic of Romania 1st class (25 November 1982)
  : Badr Chain (Januari 1982)
  : Grand Order of Mugunghwa
  : Pingat Kemahkotaan Ratu Elizabeth II (2 Jun 1953)

Institusi pendidikan اينستيتوسي ڤنديديقن 
 Kampus Sultan Haji Ahmad Shah (kampus cawangan Universiti Tenaga Nasional (UNITEN)), Bandar Muadzam Shah, Pahang.
 Institut Latihan Sultan Ahmad Shah (ILSAS - Berada di dalam kampus utama UNITEN), Kajang-Bangi, Selangor.
 Sekolah Menengah Sains Sultan Haji Ahmad Shah Kuantan (SEMSAS), Pahang.
  Universiti Islam Pahang Sultan Ahmad Shah, (UniPSAS), Pahang
 Politeknik Sultan Haji Ahmad Shah Kuantan, Pahang.

Bangunan, Jambatan dan Jalan raya باڠونن، جمبتن دان جالن راي 
 
 Masjid Sultan Ahmad Shah, Karak, Pahang
 Masjid Sultan Ahmad Shah, Pekan, Pahang
 Masjid Sultan Ahmad Shah, Jengka, Pahang
 Masjid Sultan Ahmad Shah, Jenderak, Pahang
 Masjid Sultan Ahmad Shah, Rompin, Pahang

Jambatan Sultan Ahmad Shah (Jambatan Temerloh) di Federal Route  di Temerloh
Jambatan Sultan Ahmad Shah II (Jambatan Semantan) di East Coast Expressway  di Semantan
Jambatan Sultan Ahmad Shah III (Jambatan Chenor) di Chenor
Jalan Sultan Ahmad Shah (sebelumnya Northam Road) di George Town, Pulau Pinang
Hospital Sultan Haji Ahmad Shah, Temerloh (sebelumnya Hospital Temerloh) di Jalan Maran, Temerloh, Pahang
Jalan Sultan Haji Ahmad Shah (sebelumnya Jalan Khidmat Usaha) di Kuala Lumpur

Lain-lain لاين-لاين 
 Piala Sultan Haji Ahmad Shah (Piala Sumbangsih)

Keturunan كتورونن

Lihat juga ليهت جوݢ 
Senarai Yang Di-Pertuan Agong Malaysia
Sultan Pahang
Persatuan Bola Sepak Malaysia

Rujukan رجوكن

Pautan luar ڤاوتن لوار 
 PAHANG, HRH , Sultan Haji Ahmad Shah Al-Mustain Billah ibni Al-Marhum Sultan Abu Bakar Ri’Ayatuddin Al-Muadzam Shah International Who's Who. accessed 1 September 2006.

Yang di-Pertuan Agong
Sultan Pahang Moden
Kelahiran 1930
Tengku Mahkota Pahang
Kematian 2019
Raja yang turun takhta
Penerima Darjah Kerabat Negeri Sembilan
Penerima Darjah Utama Seri Mahkota Negara
Penerima Darjah Kerabat Johor Yang Amat Dihormati Pangkat Pertama
Penerima Darjah Yang Maha Utama Kerabat Diraja Malaysia
Sultan Pahang abad ke-20
Sultan Pahang abad ke-21
Canselor Universiti Islam Antarabangsa Malaysia